नाचनी

नाचनी उत्तराखण्ड राज्य के पिथौरागढ़ जनपद में रामगंगा तथा भुजगाड़ नदियों के तट पर बसा एक छोटा सा नगर है। यहां देवी को समर्पित एक मंदिर है, जिसे "होकारा मंदिर" कहा जाता है। यह नगर उत्तराखण्ड राज्य राजमार्ग 11 पर थल तथा तेजम के मध्य स्थित है। नाचनी से बाँसबगड़ के लिए एक सड़क निकलती है। यहां भुजगाड़ नदी पर वर्ष १९६० में एक मोटर पुल भी बनाया गया था। नाचनी का कुल क्षेत्रफल 1.0424 वर्ग किलोमीटर है, तथा यह समुद्र तल से 920 मीटर की ऊंचाई पर स्थित है। 2011 की जनगणना के अनुसार नाचनी में कुल 299 परिवार निवास करते हैं, और नगर की जनसंख्या 1109 है, जिसमें से 562 पुरुष हैं तथा 547 महिलाएं हैं।

 सन्दर्भ 

श्रेणी:उत्तराखण्ड के नगर, कस्बे और ग्राम